**Arthur Jeffrey Dempster** (1886–1950) var en kanadisk-amerikansk fysiker som var mest kjent for sitt arbeid innen massespektrometri og sin oppdagelse i 1935 av uranisotopen 235U.

Tidlig liv og utdanning
-----------------------

Dempster ble født i Toronto, Ontario, Canada. Han fikk sin bachelor- og mastergrad ved University of Toronto i henholdsvis 1909 og 1910. Han reiste for å studere i Tyskland, og reiste deretter i begynnelsen av første verdenskrig til USA; der fikk han doktorgraden i fysikk ved University of Chicago.

Akademisk karriere
------------------

Dempster ble med i fysikkfakultetet ved University of Chicago i 1916 og ble der til sin død i 1950.

Under andre verdenskrig jobbet han med det hemmelige Manhattanprosjektet for å utvikle verdens første atomvåpen.

Fra 1943 til 1946 var Dempster sjefsfysiker ved University of Chicagos Metallurgical Laboratory eller "Met Lab" som integrerte seg med Manhattanprosjektet og ble grunnlagt for å studere materialene som er nødvendige for fremstilling av atombomber.

I 1946 tok han stilling som divisjonsdirektør ved Argonne National Laboratory.

Dempster døde 11. mars 1950 i Stuart, Florida i en alder av 63 år.

Forskning
---------

I 1918 utviklet Dempster det første moderne massespektrometeret, et vitenskapelig apparat som tillater fysikere og kjemikere å identifisere forbindelser etter massen av elementer i en prøve, og bestemme den isotopiske sammensetningen av elementer i en prøve. Dempsters massespektrometer var over 100 ganger mer nøyaktig enn tidligere versjoner, og etablerte den grunnleggende teorien og utformingen av massespektrometre som fremdeles er brukt den dag i dag. Dempsters forskning i løpet av karrieren sentrerte seg om massespektrometeret og dets applikasjoner, og førte i 1935 til hans oppdagelse av uranisotopen 235U. Denne isotopens evne til å forårsake en raskt voksende fisjon, den kjernefysiske kjedereaksjonen tillot utvikling av atombomber og kjernekraft.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Arthur-Jeffrey-Dempster, besøkt 9. oktober 2017[Hentet fra Wikidata]
2. 1 2   Proleksis Encyclopedia, Proleksis enciklopedija ID 17349[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id dempster-arthur-jeffrey, besøkt 9. oktober 2017[Hentet fra Wikidata]
4. 1 2   Find a Grave, Find a Grave 78007883, besøkt 9. oktober 2017[Hentet fra Wikidata]
5. ↑   DOI 10.1103/PHYSREV.70.653[Hentet fra Wikidata]
6. ↑  «Arthur Jeffrey Dempster 1886–1950» (PDF). National Academy of Sciences.
7. ↑  Dempster, A. J. (1. april 1918). «A new Method of Positive Ray Analysis». *Physical Review*. 4 **(engelsk)**. 11: 316–325. ISSN 0031-899X. doi:10.1103/PhysRev.11.316. Besøkt 11. mars 2021.
8. ↑  «August 14 - Today in Science History - Scientists born on August 14th, died, and events». *www.todayinsci.com*. Besøkt 11. mars 2021.
9. ↑  Armstrong, David; Burke, Monte. «85 Innovations 1917-193». Forbes. Arkivert fra originalen 17. desember 2002. Besøkt 23.12.2002.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** VIAF **·** LCCN **·** ISNI
 |